
Către, 

Biroul Permanent al Camerei Deputaţilor

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, ca urmare a cererii de reexaminare formulată de Preşedintele României, trimisă comisiei în vederea reexaminării, cu adresa PLx 100/2016/2017.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,


	Eugen NICOLICEA




PARLAMENTUL ROMÂNIEI

CAMERA DEPUTAŢIL0R

	COMISIA JURIDICĂ,

DE DISCIPLINĂ ŞI IMUNITĂŢI


                                                                               PLx 100/2016/2017
                                                                                       Bucureşti, 22 mai 2018
RAPORT 

asupra proiectului de Lege privind aprobarea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, ca urmare a cererii de reexaminare formulată de Preşedintele României
În conformitate cu prevederile art.137 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, cu reexaminarea Legii privind aprobarea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, ca urmare a solicitării Preşedintelui României, trimisă cu adresa nr. PLx 100/2016/2017 din 29 mai 2017. 


Legea a fost adoptată de Camera Deputaţilor, în calitate de Cameră decizională la data de 3 octombrie 2016.


La data de 12 octombrie 2016 Legea a fost transmisă Preşedintelui României pentru promulgare.

În data de 31 octombrie 2016, Preşedintele României a solicitat reexaminarea legii, cererea de reexaminare fiind înaintată Senatului ca primă Cameră sesizată cu procedura reexaminării.

Senatul a adoptat proiectul de Lege ca urmare a cererii de reexaminare formulată de Președintele României. 

Preşedintele României a solicitat reexaminarea legii pentru ca instituțiile implicate în aplicarea procedurii să aibă timpul necesar pentru a asigura resursele necesare aplicării legii. 
Membrii Comisiei juridice, de disciplină şi imunităţi au reexaminat Legea privind aprobarea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, ca urmare a cererii de reexaminare formulată de Preşedintele României, în şedinţa din 22 mai 2018.
La dezbateri au fost prezenţi membrii comisiei conform listei de prezenţă.
          În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, respingerea cererii de reexaminare formulată de Preşedintele României şi au propus Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice în forma adoptată de Senat. 

În raport cu obiectul şi conţinutul reglementării, propunerea legislativă face parte din categoria legilor ordinare.
                  PREŞEDINTE,                                                     SECRETAR,

             EUGEN NICOLICEA                                AIDA-CRISTINA CĂRUCERU

